**Izvješće o provedenom postupku javnog nadmetanja za kupnju dionica**

 **i poslovnih udjela trgovačkih društava u vlasništvu Republike Hrvatske, Hrvatskog zavoda za mirovinsko osiguranje i Centra za restrukturiranje i prodaju**

Postupak javnog nadmetanja za prodaju dionica i poslovnih udjela društava, navedenih u tablici, u vlasništvu Republike Hrvatske, Hrvatskog zavoda za mirovinsko osiguranje i Centra za restrukturiranje i prodaju (dalje u tekstu: CERP) sukladno odredbama Zakona o upravljanju i raspolaganju imovinom u vlasništvu Republike Hrvatske - NN 94/13, 18/16 (dalje u tekstu: Zakon) i Uredbe o načinu prodaje dionica i poslovnih udjela - NN 129/13, 66/14 (dalje u tekstu: Uredba), započeo je objavom poziva za iskazivanje interesa za kupnju dionica i poslovnih udjela - prvi krug javnog nadmetanja (http://www.cerp.hr/default.aspx?id=5531).

|  |  |  |  |  |
| --- | --- | --- | --- | --- |
| **R.br.** | **Društvo** | **Broj dionica/ poslovnih udjela** | **Nominalna vrijednost ponuđenih dionica/****poslovnih udjela u HRK** | **% u temeljnom kapitalu** |
| 1. | HOTELI  DUBROVAČKA RIVIJERA d.d. Mlini | 96.769 | 9.676.900 | 6,89 |
| 2. | IVANČICA d.d. Zlatar | 5.921 | 1.776.300 | 15,56 |
| 3. | LUKA TRANZIT OSIJEK d.o.o. Osijek | 5 | 9.915.000 | 16,73 |
| 4. | RADIO SISAK d.o.o. Sisak | 1 | 12.900 | 2,64 |

Javni poziv za iskazivanje interesa za kupnju dionica/poslovnih udjela gore navedenih društava objavljen je dana 10. travnja 2017. godine u dnevnim novinama Jutarnji list i na web stranicama HGK i CERP-a, temeljem Odluke ravnatelja CERP-a od 04. travnja 2017. godine i Odluke Upravnog vijeća CERP-a od 29. ožujka 2017. godine.

Budući da je za društva HOTELI DUBROVAČKA RIVIJERA d.d. Mlini i RADIO SISAK d.o.o. Sisak u prvom krugu javnog nadmetnja iskazan interes, nadležno tijelo CERP-a donijelo je odluku o početnoj cijeni, uvjetima i načinu organizacije postupka javnog nadmetanja za kupnju dionica/poslovnih udjela pojedinačno za svako društvo. Za ostala društva nije iskazan interes.

Temeljem odluka, potencijalnim ponuditeljima su upućeni pozivi za sudjelovanje u postupku javnog nadmetanja (drugi krug javnog nadmetanja). Za društva HOTELI DUBROVAČKA RIVIJERA d.d. Mlini i RADIO SISAK d.o.o. Sisak dostavljene su valjane prijave.

Dana 30. lipnja 2017. godine i 07. srpnja 2017. godine održani su postupci javnog nadmetanja, te su prodane dionice/poslovni udjeli trgovačkih društava kako slijedi:

|  |  |  |  |
| --- | --- | --- | --- |
| **Predmet javnog nadmetanja** | **Broj dionica / poslovnih udjela** | **Ukupna nominalna vrijednost u kn** | **% udjela u temeljnom kapitalu** |
| HOTELI  DUBROVAČKA RIVIJERA d.d. Mlini | 96.769 | 9.676.900 | 6,89 |
| RADIO SISAK d.o.o. Sisak | 1 | 12.900 | 2,64 |